ทองคำดิ่งเหวหลังดอลล์แข็งค่า/น้ำมัน,หุ้นดาวโจนส์ร่วงแรง
หุ้นดาวโจนส์ปิดร่วง 210.22 จุด ด้านราคาน้ำมันลงแรง 1.11 ดอลลาร์ ขณะที่ทองคำดิ่งเหว 86.60 ดอลลาร์ เหตุดอลล์แข็งหลังเฟดส่งสัญญาณเร่งขึ้นดอกเบี้ย
18 มิ.ย. 2564

ดัชนีเฉลี่ยอุตสาหกรรมดาวโจนส์ปิดที่ 33,823.45 จุด ลดลง 210.22 จุด หรือ -0.62% ดัชนี เอสแอนด์พี 500 ปิดที่ 4,221.86 จุด ลดลง 1.84 จุด หรือ -0.04% ดัชนี แนสแดค ปิดที่ 14,161.35 จุด เพิ่มขึ้น 121.67 จุด หรือ +0.87%ดัชนีดาวโจนส์ตลาดหุ้นนิวยอร์กปิดร่วงลงเมื่อวันที่ 17 มิ.ย. หลังจากธนาคารกลางสหรัฐ (เฟด) ส่งสัญญาณปรับขึ้นอัตราดอกเบี้ยในปี 2566 ซึ่งเร็วกว่าการคาดการณ์เดิมถึง 1 ปี และเฟดคาดว่าจะปรับขึ้นอัตราดอกเบี้ยอย่างน้อย 2 ครั้งในปี 2566ด้านสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกรกฎาคม ลดลง 1.11 ดอลลาร์ ปิดที่ 71.04 ดอลลาร์ต่อบาร์เรล ด้านเบรนต์ทะเลเหนือลอนดอนงวดส่งมอบเดือนสิงหาคม ลดลง 1.31 ดอลลาร์ ปิดที่ 73.08 ดอลลาร์ต่อบาร์เรลขณะที่ ราคาทองคำตลาดโคเม็กซ์งวดส่งมอบเดือนสิงหาคม ลดลง 86.60 ดอลลาร์ ปิดที่ 1,774.80 ดอลลาร์ต่อออนซ์ทั้งนี้ราคาน้ำมันและทองคำร่วงลงอย่างหนัก ได้รับแรงกดดันจากการแข็งค่าของดอลลาร์ หลังจากธนาคารกลางสหรัฐ (เฟด) ส่งสัญญาณเร่งการปรับขึ้นอัตราดอกเบี้ย